РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  18

от заседание на Комисия ”Професионална квалификация, информационни технологии и статистика” на ВСС,
проведено на 29.04.2014 г.

Днес, 29.04.2014 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:  Румен Георгиев
ЧЛЕНОВЕ:           Мария Кузманова
Елка Атанасова
Юлия Ковачева - отсъства
Галина Карагьозова - отсъства
Даниела Костова
Михаил Кожарев – отсъства 

На заседанието присъстваха експертните сътрудници към комисията: Валери Михайлов – директор дирекция „Информационни системи” АВСС, Светослав Неделчев –  главен експерт дирекция „Информационни системи” при АВСС и Мирослава Чирпъкова – системен администратор дирекция „Информационни системи” АВСС

1. ОТНОСНО: Искане от председателя на Районен съд гр. Силистра за осигуряване на средства за закупуване на 10 броя компютри, 10 броя монитори и 2 броя мрежови принтери от среден клас, на обща стойност 12 600 лева.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. Искането от председателя на Районен съд гр. Силистра за закупуване на компютърна техника е включено в обобщената таблица за необходимата техника по постъпили искания от съдилищата, разгледана по протокол № 16/15.05.2014 г.

2. ОТНОСНО: Искане от председателя на Районен съд гр. Кубрат за осигуряване на средства за закупуване на 6 броя компютърни конфигурации, 1 брой сървър, 1 брой UPS за сървър и 1 брой принтер /многофункционално устройство среден клас/, на обща стойност 12 600 лева.
Поисканият от председателя на Районен съд гр. Кубрат сървър е за замяна на дефектирал сървър, чийто ремонт е нецелесъобразен.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Искането от председателя на Районен съд гр. Кубрат за закупуване на 1 брой сървър и 1 брой UPS за сървър на обща стойност 4 300 лв. е основателно.
2.2. Изпраща искането от председателя на Районен съд гр. Кубрат на комисия „Бюджет и финанси” на ВСС, по компетентност.
2.3. Останалите искания от председателя на Районен съд гр. Кубрат за закупуване на компютърна техника да бъдат включени в обобщената таблица за необходимата техника по постъпили искания от съдилищата, разгледана по протокол № 16/15.05.2014 г..

3.ОТНОСНО: Искане от председателя на Районен съд гр. Панагюрище за закупуване на 5 броя компютърни конфигурации.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Искането от председателя на Районен съд гр. Панагюрище за закупуване на компютърна техника е включено в обобщената таблица за необходимата техника по постъпили искания от съдилищата, разгледана по протокол № 16/15.05.2014 г.

4. ОТНОСНО: Искане от председателя на Административен съд – София-град за закупуване на 80 броя компютърни конфигурации на обща стойност от 64 160 лв. с ДДС, 2 броя сървъри на обща стойност от 32 522 лв. с ДДС, 40 броя принтери на обща стойност от 18 000 лв. с ДДС, 6 броя резервни захранвания – UPS на обща стойност от 594 лв. с ДДС и 1 брой суич на стойност от 1 026 лв. с ДДС. 
Приложение: Извлечение от протокол № 18/23.04.2014 г. от заседание на комисия „Бюджет и финанси” на ВСС.
Част от поисканите компютърни конфигурации – 15 броя, са за нови щатни бройки, за които няма налична техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Закупуването на 15 броя компютърни конфигурации на обща стойност до 14 250.00 лв., за отпуснатите нови щатни бройки в Административен съд – София-град е целесъобразно.
4.2. Изпраща искането от председателя на Административен съд на комисия „Бюджет и финанси” на ВСС, по компетентност.
4.3. Останалите искания от председателя на Административен съд – София-град за закупуване на компютърна техника да бъдат включени в обобщената таблица за необходимата техника по постъпили искания от съдилищата, разгледана по протокол № 16/15.05.2014 г..

5. ОТНОСНО: Писмо от председателя на Районен съд гр. Благоевград с приложени оферти за закупуване на компютърни конфигурации.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Приема за сведение писмото от председателя на Районен съд гр. Благоевград с приложени оферти за закупуване на компютърни конфигурации.
5.2. Искането от председателя на Районен съд гр. Благоевград за закупуване на компютърна техника е включено в обобщената таблица за необходимата техника по постъпили искания от съдилищата, разгледана по протокол № 16/15.05.2014 г..

6. ОТНОСНО: Искане от председателя на Районен съд гр. Горна Оряховица за закупуване на модул „Съдебен призовкар” на стойност 474 лв.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.2. Не възразява внедряване на модул „Съдебен призовкар” в Районен съд гр. Горна Оряховица, като разходите да са за сметка на съда по бюджетната сметка за 2014 г.
6.2. Изпраща искането от председателя на Районен съд гр. Горна Оряховица на комисия „Бюджет и финанси” на ВСС, по компетентност.

7. ОТНОСНО: Информация относно участие в електронната анкета за дейността на ВСС за 2013 г. на Интернет-страницата на ВСС.
Приложение: Извлечение от протокол № 15/14.04.2014 г. от заседание на комисия „Публична комуникация” на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Приема за сведение информацията относно участие в електронната анкета за дейността на ВСС за 2013 г. на Интернет-страницата на ВСС.

8. ОТНОСНО: Писмо от ИВСС, с приложено становище на инспектор Захаринка Тодорова по сигнал, подаден от „Карма Интернешънъл” АД.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	8.1. Да се извърши допълнителна проверка по сигнала, подаден от „Карма Интернешънъл” АД, в Софийски градски съд от комисия в състав: Румен Георгиев – председател на КПКИТС, Мария Кузманова – зам.-председател на КПКИТС и Валери Михайлов – директор дирекция „Информационни системи” в АВСС.

9.ОТНОСНО: Писмо от Красимир Кънев – председател на Български хелзинкски комитет с молба за съдействие по проекта на ЕК „Утвърждаване на защитата на правото на жилище – превенция на бездомността в контекста на извеждане от жилището”, който се изпълнява от българска страна от Български хелзинкски комитет.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	9.1. Приема за сведение писмото от Красимир Кънев – председател на Български хелзинкски комитет.

10.ОТНОСНО: Покана от Център НПО в Разград за провеждане на среща до 30.04.2014 г. за обсъждане на обобщени предложения на Центъра за Годишната програма за дейността на ВСС за 2014 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	10.1. Приема за сведение поканата от Център НПО в Разград.

	11.ОТНОСНО: Писмо от Живомира Гайдова – КПМГ България ООД, с предложение за структура и съдържание на Стратегически план на ВСС за целите на въвеждане на бюджет в програмен формат.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	11.1. Приема за запознаване Проекта на Стратегически план на ВСС за целите на въвеждане на бюджет в програмен формат. 
	11.2. На следващото заседание на комисията да се разгледат предложения за допълнения или критични бележки към проекта.

12.ОТНОСНО: Проект на Процедура за публична реакция в случай на политическо вмешателство в съдебната власт и наказателното преследване.
Приложение: Извлечение от протокол № 18/29.04.2014 г. от заседание на комисия „Публична комуникация” на ВСС.
Ефектът от прилагането на двата варианта по т.1 е еднакъв, но първият вероятно ще бъде по-оперативен, тъй като не е необходимо свикване на комисия и осигуряване на кворум на заседанието й.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

12.1. Не изразява становище по двата варианта по т.1 в Проекта на Процедура за публична реакция в случай на политическо вмешателство в съдебната власт и наказателното преследване.
12.2. Изпраща решението на комисия „Публична комуникация” на ВСС.

13.ОТНОСНО: Покана от Главния секретар на Министерство на правосъдието за участие на Висшия съдебен съвет в среща с представители на Комисията за защита от дискриминация и на Министерство на правосъдието за обсъждане възможностите за събиране на информация, свързана с престъпленията от омраза.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	13.1. Определя Румен Митев – главен експерт съдебна статистика в АВСС за участие в среща с представители на Комисията за защита от дискриминация и на Министерство на правосъдието за обсъждане възможностите за събиране на информация, свързана с престъпленията от омраза.

14.ОТНОСНО: Доклад от Дирекция „Информационни системи” при АВСС относно определяне на пределни цени с ДДС за закупуване на компютърна техника.
В изпълнение на решение на комисия ПКИТС по протокол №44/17.10.2012г., т.3.4, е извършена справка за пазарните цени на компютърната техника, от която е видно, че някои от определените цени могат да бъдат намалени. С оглед целесъобразното изразходване на бюджетни средства от органите на съдебната власт,

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

14.1. Определя пределни цени с ДДС на компютърната техника, както следва:
- Компютър – 700 лв;
- Монитор – 250 лв.;
- Компютърна конфигурация – 950 лв.;
- Сървър от висок клас – 12 000 лв.;
- Сървър от среден клас – 8 000 лв.;
- Сървър от нисък клас – 5 000 лв.;
- Персонален принтер – 250 лв.;
- Принтер (многофункционално устройство) – 450 лв.;
- Принтер (многофункционално устройство) от среден клас – 850 лв. -
(непроменена);
- Персонален UPS – 150 лв.;
- UPS за сървър – 1 000 лв.;
- UPS за сървър RACK монтаж – 1 400 лв.;
- Скенер – 2 500 лв.;
- Лаптоп – 650 лв..
	14.2. Изпраща решението и приложенията към него на комисия „Бюджет и финанси” за внасяне в заседание на ВСС.

15.ОТНОСНО: Писмо от Мария Дечина – отдел „ЕИСПП” – НСЛС относно предстоящо включване на РС Никопол за обмен на данни между информационните системи на съдилищата и ядрото на ЕИСПП.
Председателите на всички съдилища са уведомени с писмо изх. № 91-00-173/09.12.2013 г. за въвеждането на обмен на данни с ядрото на ЕИСПП. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	15.1. Да се уведоми писмено председателя на РС Никопол, че за спазване на определения за съда график за включване към ядрото на ЕИСПП,  при необходимост  може да се обръща към председателя ОС Плевен за съдействие от системния администратор на окръжния съд.
15.2. Да се изпрати писмо до председателя ОС Плевен с молба за съдействие на РС Никопол в процеса на въвеждане на реален обмен на данни между информационната система на съда и ядрото на ЕИСПП.

16.ОТНОСНО: Искане от председателя на Районен съд гр. Своге за подмяна на контролера на сървър, обслужващ софтуерния продукт „СУСД”.
Искането е за подмяна на дефектирал RAID контролер на сървъра на съда, обслужващ системата за управление на съдебните дела, без който сървърът не може да работи. В резултат на аварията има загубена информация. Съдилищата, които използват системата СУСД нямат сключени договори за абонаментна поддръжка, поради което за възстановяване на информацията заплащането на е час.  

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	16.1. Подмяната на контролера на сървъра, обслужващ софтуерния продукт „СУСД” в Районен съд гр. Своге, на стойност 778 лв. и възстановяването на информацията на сървъра, на прогнозна стойност 1200 лв. са спешни и целесъобразни.
	16.2. Изпраща писмото от председателя на Районен съд гр. Своге на комисия „Бюджет и финанси”, по компетентност.
17.ОТНОСНО: Писмо от председателя на апелативен съд гр. Пловдив относно сключването на договор за поддръжка на сървисите за безхартиен обмен между съдилищата от петте апелативни района.
Сървисите за безхартиен обмен са инсталирани в апелативните съдилища. Фирмата разработчик на софтуера - „Декстро Груп” ООД е със седалище гр. Пловдив. Предвид по-лесната комуникация, в процеса на поддръжка,

 Комисия “ Професионална квалификация, информационни технологии и статистика” предлага на Висшия съдебен съвет да приеме следното решение:

ПРОЕКТ:

ВИСШИЯТ СЪДЕБЕН СЪВЕТ
Р Е Ш И :

УПЪЛНОМОЩАВА Георги Чамбов – председател на Апелативен съд гр. Пловдив да сключи договор с „Декстро Груп” ООД за поддръжка на сървисите за безхартиен обмен на петте апелативни района.

ПРЕДСЕДАТЕЛ
НА КОМИСИЯТА: 

РУМЕН ГЕОРГИЕВ
Директор дирекция 
„Информационни системи” АВСС:
Валери Михайлов........................

Главен експерт-юрисконсулт
дирекция „Правна”АВСС
Мая Атанасова         ....................

Сътрудник на комисия:
Светла Кирилова........................